آمریکانین ان بؤیوک اوچونجو موبیل تلفون اوپراتورو تی-موبیل ایله سکتورون دؤردونجو اوپراتؤرو اسپرینت، بیرلشمه قراری آلدی.
هر ایکی شیرکت‌دن ائدیلن بیرگه بیاناتدا، اسپرینت بازار دگری‌نین تخمینن 59 میلیارد دو‌لار اولدوغو، بیرلشمه‌نین سونرا تی-موبیل آدی ایله آمریکا تلکومونیکاسیون سکتوروندا فعالیت گؤسترمه‌یه داوام ائده‌جک یئنی فیرمانین دا دگری‌نین تخمینن 146 میلیارد دو‌لار اولاجاغی قید اولونوب.
آچیقلامادا، اسپرینت اؤتن ایلین سونو اعتباریله 54.6 میلیون ایستیفاده‌چی‌سی‌نین اولدوغو، تی-موبیل‌ین ایسه 72.6 موشتری‌سی‌نین اولدوغو بیلیگینه یئر وئریلیب.
بیرلشمه‌نین سونرا تی-موبیل‌ین 5جی تکنولوژیسینه یؤنلدجگینی وورغولاندیغی آچیقلامادا، حاضیرکی تی-موبیل مودورو (CEO) جان لگر-نین یئنی شیرکتین ایجراچی دیرکتورو اولماغا داوام ائدجگی قید ائدیلیب.
آچیقلامادا، بیرلشمه‌نین سونرا یارانا‌جاق شیرکتین یوزده ‌42سینه دؤیچ تلکومونیکاسیونون، یوزده 27سینه سافت بانکین صاحب اولاجاغی قئید ائدیلرکن، یوزده 31ی‌نین ده خالقا آچیق اولاجاغی بیلدیریلیب.
متخصص‌لر، بیرلشمه‌نین سونرا یارانا‌جاق شیرکتین آمریکانین ان بؤیوک بیر جیب تلفونو اوپراتورو وئریزون ایله ایکینجی اوپراتورو آت&تی ایله داها گوجلو شکیلده رقابت ائده بیله‌جگینی ایفاده ائتدی.
آنجاق، اوزمان‌لار، آمریکالی رگولاتورلارین بیرلشمه‌نی تصدیق ائده‌بیله‌جکلرینه دقتی چکه‌رک، آمریکا عدلیه ناظیرلیگی‌نین اؤتن ایل آت&تی‌نین 84.5 میلیارد دو‌لارا تایم-وارنر-ی ساتین آلما تکلیفینی مانع اولدوغونا ایشاره ائتدی.
